
Ministru kabineta sēdes protokollēmums

Likumprojekts "Mākslīgā intelekta attīstības likums"

· 1. Atbalstīt iesniegto likumprojektu.
· 2. Viedās administrācijas un reģionālās attīstības ministrijai nodrošināt lēmuma par nodibinājuma "Nodibinājums "Latvijas Nacionālais mākslīgā intelekta centrs"" dibināšanas pieņemšanu.
· 3. Viedās administrācijas un reģionālās attīstības ministrijai sadarbībā ar Valsts kanceleju līdz 2024.gada 20.decembrim izstrādāt priekšlikumus par iespējām publiskām personām un valsts kapitālsabiedrībām izdarīt ieguldījumus nodibinājumā "Nodibinājums "Latvijas Nacionālais mākslīgā intelekta centrs"".
· 4. Viedās administrācijas un reģionālās attīstības ministrijai sadarbībā ar nodibinājumu "Nodibinājums "Latvijas Nacionālais mākslīgā intelekta centrs"" līdz 2025.gada 1.aprīlim sagatavot priekšlikumus mākslīgā intelekta regulatīvās smilškastes ieviešanai.
· 5. Pieņemt zināšanai, ka gadījumā, ja nodibinājums "Nodibinājums "Latvijas Nacionālais mākslīgā intelekta centrs"" atbilstoši Eiropas Savienības nacionālo un reģionālo kontu metodoloģijai tiek klasificēts vispārējās valdības sektorā, ņemt vērā, ka 2025.gadā netiek palielināts kopējais amatu vietu skaits publiskajā sektorā.   
· 6. Valsts kancelejai sagatavot likumprojektu iesniegšanai Saeimā.
· 7. Noteikt, ka atbildīgais par likumprojekta turpmāko virzību Saeimā ir viedās administrācijas un reģionālās attīstības ministrs. 

